**Siseministeerium**

**Välisministeerium**

**Politsei-ja Piirivalveamet**

21.05.2024, nr 357

Koopia: Sander Salmu, Kliimaministeerium, [sander.salmu@kliimaministeerium](mailto:sander.salmu@kliimaministeerium)

Ain Tatter, Kliimaministeerium, [ain.tatter@kliimaministeerium](mailto:ain.tatter@kliimaministeerium)

Eda Rembel, Kliimaministeerium, [eda.rembel@kliimaministeerium](mailto:eda.rembel@kliimaministeerium)

**Koidula piiripunkti öise sulgemise kavatsusest**

Lugupeetud minister Lauri Läänemets

Lugupeetud minister Margus Tsahkna

Lugupeetud peadirektor Egert Belitšev

Eesti rahvusvahelisi autovedajaid ühendava esindusorganisatsioonina pöördume teie poole seoses meedias kajastatud informatsiooniga Koidula piiripunkti võimaliku öise sulgemise kohta. Seda plaani kinnitab ka järjekorrakohtade broneerimissüsteemis ([www.eestipiir.ee](http://www.eestipiir.ee)) alates 1.juulist 2024 ajavahemikus kl 21.00 – 06.00 märge „Pole saadaval“.

Koidula piiripunkti öise sulgemise põhjendusena on nimetatud liikluskoormuse vähenemist, kuid kaubaveokite puhul see kindlasti nii ei ole, pärast Narva piiripunkti sulgemist 1.veebruaril 2024 on veoautode järjekorrad nii Koidulas kui Luhamaal kasvanud kuu aja pikkuseks.

Piiriületuse järjekorda haldava ettevõtte GoSwift kodulehe informatsiooni järgi ootab tänase seisuga Koidulas C kategooria kaubaveokeid piiri ületamiseks kokku 472 sõidukit sh. elavas järjekorras 265 sõidukit. Esimene vaba eelbroneeritav aeg on 19.juunil 2024 kl. 00.00. <https://www.eestipiir.ee/yphis/borderQueueInfo.action?request_locale=et>

Koidula piiripunkti öise sulgemise korral pikeneks veokite järjekorrad veel hinnanguliselt vähemalt 1-2 nädala võrra ning kasvaks ka kohapeal parkimiskohta vajavate veokite arv kuna suurem osa piiriületavatest kaubaveokitest moodustavad välisriikide sõidukid.

Me ei pea mõistlikuks ega otstarbekaks Koidula piiriületuspunkti osalist sulgemist, see suurendaks veelgi kaubaveokite koormust nii Koidulas kui Luhamaal. Kui Euroopa Liit on pidanud vajalikuks teatud kaupade veo jätkumist Venemaale, siis tuleks Euroopa Liidu välispiiridel tagada maksimaalne läbilaskevõime.

Teeme ettepaneku Koidula piiriületuspunktis töö jätkamiseks endises mahus ning hoida piiripunkt avatuna ööpäevaringselt.

Lugupidamisega

Ermo Perolainen /digiallkiri/

ERAA peasekretär